דגם ה- LW570Y של LG מגיע עם תכונות של טלוויזיה חכמה, כמו דפדפן אינטרנט מלא, אפליקציות בעברית, ניגון קבצי מדיה ממקורות שונים וגם תלת מימד עם משקפיים פאסיביים, בדקנו את אוסף התכונות המעניין. ביקורת.
LG LW570Yהטרנד האחרון בעולם הטלוויזיות הוא ה-"חוכמה" – Smart TV, אלו הם מסכים אשר מסוגלים לבצע עוד כמה וכמה פעולות מלבד צפיה בשידורים הרגילים.גם חלק מהסדרות החדשות של LG, מגיע עם אותה בינה חדשה, היא מאפשרת לגלוש באופן חופשי באינטרנט, להתקין אפליקציות שונות ולנגן קבצי מדיה מהרשת, בנוסף, סדרת ה- Cinema 3D, מגיעה, עם משקפי תלת מימד פאסיביים ואנו נבדוק במה הם נבדלים מאלו האקטיביים. מראה הטלוויזיה, כדרכה של LG, מקבל כאן פאן עיצובי שיוצא במעט מקו השגרה, הפס העליון והתחתון במסגרת המסך מגיעים בגימור ברונזה עם נגיעה של גוון חום סגול, בעוד הפסים בצדדים הינם שחורים, כמו גם מעמד הטלוויזיה. המסך דק, כדרכם של מסכי LED (כ- 3 ס"מ), החיבורים מאחור, רובם מופנים כלפי הצד, מה שמאפשר להצמיד את המסך לקיר, אבל, עדיין נותרו משום מה כמה שפונים לאחור, כמו כניסת קומפוננט שניה וחיבור קומפוזיט. דגם זה, מגיע עם ציפוי קדמי מסוג מאט ובהשוואה לאלו המבריקים, מתמודד טוב יותר עם השתקפויות, אבל גם משפיע על מראה הצבעים בתמונה, השפעה עליה נעמוד בהמשך.ים של תפריטיםלחצן Q.MENU (תפריט מהיר) בשלט, מעלה פס קיצורים בתחתית המסך, לתפריטים כמו שינוי מצבי תמונה, יחס רוחב-גובה, מצב שמע, חיסכון באנרגיה ועוד. בכדי להגיע לתפריט ההגדרות המלא, יש להכנס למסך ה- Home. תפריט ה- Home הוא המעניין יותר ומאגד תחתיו את כלל התכונות המתקדמות של מסך זה, זהו מסך בית מודרני במראהו, המחולק למספר מקטעים, בצד ימין עליון, מוצג הערוץ האחרון בו צפינו, מתחתיו כניסה לשלושה תפריטים: רשימת כניסות, תפריט הגדרות ראשית של הטלוויזיה ומדריך השידורים של ערוצי DTT.עד כאן זה החלק המסורתי יותר, מכאן נעבור למוד של טלוויזיה חכמה: טור אמצע מציג תכני אינטרנט המכונים "פרמיום", בראשם אפליקציית וואלה, נתן להציג כאן תכנים נבחרים כמו יוטיוב, פייסבוק, טוויטר ועוד. טור שמאל, מציג רשימת מקורות מדיה בשיתוף רשת, בין אם מדובר בשרת Plex או DLNA או מקורות נוספים, כגון כוננים קשיחים חיצוניים אשר מתחברים לשקעי ה- USB במסך.הפס התחתון בתפריט הבית, מציג כמה אפליקציות, אם כי חנות האפליקציות המלאה של LG איננה זמינה עדיין. דפדפן אינטרנטזה מאפשר גלישה חופשית, בדומה לגלישה מהמחשב בבית. הקלדת כתובת אתר (URL) מתבצעת בעזרת מקלדת גרפית המופיעה על המסך בשלוש שורות ובחירה בעזרת לחצני החיצים ולמען האמת זה לא ממש נורא להקליד כך – כל עוד לא מדובר בכתובת ארוכה מדי. כאשר מבקשים לחפש בגוגל למשל, ניתן לעבור בין מקלדת אנגלית לעברית. עם המסך, מגיע גם שלט – עכבר Magic Motion שמאפשר להצביע על האותיות המבוקשות ולסמן אותן ביתר זריזות.בדף הבית של הדפדפן, יופיעו תמונות מקדימות של אתרים אותם הוספנו למועדפים, יש גם אפשרות להכנס להיסטורית הגלישה.בעת הגלישה, מופיע ציין בדמות חץ ירוק שמתחלף לדמות כף יד כאשר הוא עומד מעל קישור, השליטה עליו נעשית בעזרת חיצי השלט, ניתן גם לבצע זום בערכים של 75%-150%.באופן כללי, הגלישה מתבצעת באופן תקין ברוב המקרים, אך לא ניתן, למשל, לצפות בסרטוני וידאו בחלק מהאתרים וגם קבצי גרפיקת פלאש לא תמיד מופיעים על המסך.גלישה באתר DTOWN, מציגה עימוד תקין באופן כללי (למעט בעית עימוד קלה בחלק העליון השמאלי של דף הבית). באנרי פלאש למשל, מוצגים בחלק מהמקומות אך באחרים חסרים משום מה. יש בתפריט הגדרת "בטל הבזק" וכדאי היה להסביר למתרגם כי מדובר בגרפיקת פלאש ולא בפלאש של מצלמה...ניגון קבצי מדיה – USB ורשתה- LG LW 570 מגיעה עם סטרימר פנימי וחיבור רשת חוטי (גם אפשרות לדונגל אלחוטי), לאחר חיבור של דיסק קשיח, ניתן לשוטט בתיקיות ולבחור הצגה של קבצי וידאו לחוד, אודיו ותמונות או את כל הסוגים ביחד. מבדיקת פורמטי וידאו, התגלה כי לא ניתן לנגן מהדיסק קבצי Blu-ray, גם לא AVCHD של מצלמות וידאו HD, הנגן הפנימי הציג בהצלחה קבצי וידאו רגילים DivX או HD מסוג MP4, קבצי MKV ב- 1080p התנגנו, אבל ללא תמיכה בפסקול DTS וגם שני קבצים מתוך כ- 20 לא התנגנו בתואנה כי "קובץ זה אינו חוקי". יש תפריט הגדרות מקיף ונוח לשימוש, מאפשר לשנות גודל תמונה, בחירת שפת כתוביות SRT, סנכרון של הכתוביות, שינוי גודל ומיקום שלהן והכל כמובן בעברית ועם תמיכה בכתוביות עברית שעובדת תקין מלבד סימני פיסוק שמוצמדים לצד ימין במקום שמאל, כנדרש. בנוסף, ניתן לצפות בתמונות JPEG באופן נוח וגם להאזין לקבצי אודיו MP3, שם יופיע גם שומר מסך באורות דיסקו צבעוניים בתוך מסגרת קטנה נעה על המסך. תלת מימד עם משקפיים פאסיבייםעיקרון התלת מימד, בו משתמשים רוב יצרני המסכים, מתבסס על משקפיים אקטיביים (כולל מסכי פלזמה של LG), אשר מהבהבים את העדשות שלהם כ- 100 פעמים בשניה כשהם מסונכרנים עם התמונה במסך. אך במסכי ה- LCD LED של LG, פנתה החברה לשימוש בפילטר ה-FPR. זהו משטח מקטב הממוקם בחזית המסך, בשפה פשוטה נתאר זאת כפילטר שיודע לקטב קרני אור באופן כזה שרק פילטר תואם במשקפיים יוכל להציג אותם, תמונת עין ימין מקוטבת באופן שונה מזו של שמאל וכך כל עין מקבלת רק את הערוץ שלה. למעשה, אין בשיטה זו כלל זליגת ערוצים משום שכל תמונה מוצגת לכל עין בנפרד ולא תלויה בסנכרון עם המשקפיים או קצב רענון זה או אחר. יש לזה גם חיסרון – רזולוציה פחותה במצב תלת מימד מאלו של המשקפיים האקטיביים.אלמנט הנוחות במשקפיים הפאסיביים עולה מדרגה לעומת אלו האקטיביים, האור הסביבתי כבר אינו מפריע לצפיה, אין בעיה עם חלון פתוח, ריצודי נורות ניאון בבית או הפרעות אחרות וגם המשקפיים לא נדרשים לחסום אור חיצוני בצדדים שלהם וזה בהחלט משחרר את הצופה מטרדות מעין כאלו.בענין זויות הצפיה, במישור האופקי הן בלתי מוגבלות באופן מעשי ואין בעיה לצפות בסרט תלת מימד מכורסא בצד הסלון, אך במישור האנכי, יש מגבלה ואם תתקרבו למסך בעודכם עומדים ומסתכלים עליו מזוית גבוהה אז תראו כפילויות בתמונה, גם אם תרצו לשכב על השטיח ולצפות בסרט מזוית נמוכה, תתקלו באותה הבעיה.בנוסף, המשקפיים קלים (אין להם סוללה פנימית או מעגל חשמלי) וגם זולים (כ- 40 ש"ח לזוג במקום 450 ש"ח למשקפיים אקטיביים).איכות תמונת 3Dבשיטה זו, כאשר עוברים למצב תלת מימד, המסך מציג שורה אחת הכוללת את תמונת עין ימין והשורה שאחריה, תציג את תמונת ערוץ שמאל וחוזר חלילה. ניתן לראות בתמונה שורה כן שורה לא, כך זה מוצג לכל עין ברזולוציית 1920X540 זאת לעומת משקפיים אקטיביים, שם כל עין מקבלת תמונת 1920X1080. אבל, כמו תמיד, מה שחשובה היא התוצאה בפועל ואת זאת נבדוק מיד. אגב, אם מישהו שואל, אז בעית הרזולוציה עם סרטי Full HD תיפטר במעבר למסכים עם רזולוציה גבוהה יותר שאז תוכל להציג Full HD לכל עין בנפרד.בפועל, אפקט התלת מימד הינו יפה מאוד ממרחק צפיה של כ- 3 מטרים, ללא זליגות ערוצים נראות לעין, אלא במקרים מועטים מאוד (שבהם הזליגה קשורה לאיכות הפקת התוכן עצמו ולא למסך), לתחושתי האישית, העיניים והמוח מתאמצים פחות כאן במהלך הצפיה מאשר במשקפיים אקטיביים.בסעיף איכות הצבעים והשחור, דווקא כאן, מקבלת התמונה אפקט מבריק שאינו קיים בתמונת דו מימד, התמונה ביער החשוך בעת המפגש עם הזחל המעשן הינה מוארת דיה וצבעונית. אז אמנם, לרוב, התמונה יפה ואפילו חדה לעין בזמן צפיה בתלת מימד, אבל יש גם מחיר להפסד הרזולוציה בשיטה הפאסיבית, כמו למשל בקו האלכסוני בגוף המסוק בסרט "מפלצות נגד חייזרים" שהופך למזוגזג במעבר למצב 3D.גם בסרט זה, הצפיה היתה מהנה בסה"כ, עם אפקט מכובד של עומק בתמונה וזליגת ערוצים (כפילויות בתמונה) מינימלית עד לא קיימת לרוב. למעוניינים, יש גם מנגנון המרת דו מימד אל תלת מימד שיכול להמיר כל שידור חי לתלת מימד, לפעמים זה נראה משכנע, בפעמים אחרות פחות.לסיכום פרק התלת מימד, זו אופציה טכנולוגית מעניינת בהחלט, ש בה יתרון של נוחות עבור המשתמש, הפסד הרזולוציה, אני לא בטוח שהוא יטריד ממש את המשתמש "הממוצע", אם כי לוידאופיל שמחפש לראות כל פיקסל במסך, זה יפריע.איכות תמונה - דו מימדבתפריטי כיול התמונה ב- LW570, יש כמה מצבי תמונה מוכנים מראש, למשתמש הממוצע, אמליץ על מצב סטנדרטי או קולנוע שהינו בעל גוונים מדוייקים יותר, אם כי בעל עוצמת תאורה (שאפשר לכוונה) שמתאימה יותר לצפיה בלילה.יש גם שני תפריטי כיול מתקדם "מומחה" ISF, עם שליטה נפרדת ומפורטת על צבעי היסוד, שינוי גאמה ועוד. יש אפשרות שליטה על מנגנון עמעום ה- LED בשלוש רמות וגם שליטה על מנגנון החלקת התמונה TruMotion, כולל קסטומיזציה, דגם זה תומך גם ב- 100Hz.שידורי HDתאורת ה- LED בדגם זה, ממוקמת במסגרת המסך (EDGE) אולם היא דינמית ועוצמת הנורות משתנה במקטעים על פי התוכן המוצג באותו הרגע.למשל, בדוגמה קיצונית זו, בה מוצג גוף מואר (דג) על רקע שחור, ניתן להבחין ששטחו האמצעי של המסך (שנמתח בין שני הצדדים) מואר יותר מהקצוות למעלה ומטה, תמונה זו צולמה בחשיפה ממושכת, בכדי להדגים את האפקט ובצפיה רגילה, יהיה קשה יותר להבחין בו.למרות המנגנון הדינמי, רמת השחור כאן אינה מהמצטיינות, השחור טוב אבל לא מהמם, בסצינה מהסרט קזינו רויאל, חסרו לי למשל פרטים בשערות ראשו של בונד, נראה שהמשטח הכהה של גג הרכב מתמזג עם הראש כאן. במבחן הג'קט, הפרטים בחליפות (קמטים בשרוול של בונד והעניבה בחליפת הנבל), נראים, אך נבלעים בשחור החליפה. עקב חסרונו של ציפוי קדמי מבריק בטלוויזיה, גווני הצבע כאן הינם מאט ולא מבריק, בסרט מאמה מיה, הצבעים הינם רגועים יחסית ולא זרחניים. הכחול לא היה עמוק כפי שציפיתי, אבל גווני העור של השחקנים כן נראו שזופים וגם הירוק התנהג כיאות. בסצינת החתונה מהסרט "דרכים צדדיות", הפירוט בתמונה טוב, כמו גם צבעים הולמים ופירוט טוב בבגדי הדמויות בתמונה.בסצינה הבאה מתוך הסרט "ג'ון ראבה" ניתן לראות צבעים מדויקים, פירוט טוב שמעביר את המסר בתמונה. בסרט "סולט" מוצגת תמונה צבעונית, מפורטת ונעימה לעין. לטובת אותו שחור נציין כי לא נראו זליגות אור בולטות במסך שהגיע אלי לביקורת. שידורי SDכאן, תמונה הינה מעט רכה באופיה, בקו אמצע שנמצא בין ריכוך הפגמים בשידור מול פירוט. מומלץ להוריד כל מיני עיבודי תמונה דינמיים בתפריט ולהשאר עם המינימום ההכרחי, זה נראה עדיף ככה. מנגנון התמונה מחדד, אבל אפשר היה להחליק עוד יותר את הרעשים כתוצאה מדחיסת השידור הישראלי. דרך שידורי ה- DTT, איכות התמונה משופרת כאשר היא גם מפורטת וגם חלקה יותר לעין.במסך זה, אין מצב מתיחה חכמה, בחיבור אנלוגי או דרך מקלט ה- DTT, יש גם מצב רחב שמבצע זום על התמונה, אך מוציא מהמסגרת, את לוגו הערוץ וחלק מהכתוביות. מקלט ה- DTT הפנימי הוא מבורך ומציג גם לוח שידורים מלא של הערוצים החינמיים, בעברית.סיכוםהמסך הזה השאיר רושם טוב של מוצר גדוש יכולות ובמחיר הולם יחסית למתחרים, אבל עם תחושה מסויימת של החמצה, יש בו אוסף מרשים של תכונות טכנולוגיות המתקדמות של ימינו, אך הייתי שמח לתוספת שחור וגם עוד פרטים בחלקי התמונה הכהים. בנושא הצבעים, ניתן להגיע לרמת דיוק טובה מאוד והם יראו טבעיים לעין, אבל לא יבריקו למי שאוהב את האפקט. ה- LG LW570 מגיע עם טיונר DTT ותמיכה מלאה בעברית, כולל בדפדפן האינטרנט ובאפליקציות מקומיות, אך יש לשפר את נושא התמיכה בניגון חלק מפורמטי קבצי הוידאו. תלת מימד "פאסיבי" התגלה כפיתרון מעניין בהחלט כאשר הוא נוח לעין ולמוח (וגם זול מבחינת משקפיים), למרות שמדובר על הפחתה ברזולוציה מול השיטה האקטיבית, האפקט עדיין משכנע ומאפשר לצפות במסך עם פחות מגבלות סביבתיות של תאורה למשל. כמובן, כל לקוח פוטנציאלי, צריך בסופו של דבר, להתרשם מכך בפועל בחנות ולהחליט האם האיכות טובה מספיק עבורו.ציון: מחיר: 7,990 ש"חאחריות: 3 שנים מלאות של ח.י.בעד: שלל תכונות טלוויזיה חכמה, תלת מימד נעים לעין, מחיר משקפי תלת מימד, צבעי תמונה לא מוגזמים, תמיכה מלאה בעברית, טיונר DTT, דפדפן אינטרנט לגלישה מהמסך.נגד: רמת שחור, תמיכה לא מושלמת בניגון קבצי וידאו, רזולוציה לא מלאה ב- 3D.
on 17/08/11 19:47:30 ליאור, לא שמת לב לאי אחידות ברוויה של הצבעים תוך כדי צפיה? מההתנסות שלי עם המסך הזה, סצינה אחת היתה צבעונית ועשירה וסצינה אחרת היתה דהויה. כמו כן רמת הניגודיות של המסך לא גבוהה לטעמי, כנראה בגלל פילטר ה-FPR על גבי המסך עצמו שכנראה פוגם בתאורת המסך הכללית. זוהי התרשמותי לאחר כמעט שבוע עם המסך שהוחלף עקב הבעיות הנ"ל בסמסונג D6400. התלת מימד היה הנקודה הכי חזקה במסך הזה, על אף הירידה ברזולוציה וקווי ה-INTERLACE שהיו די מורגשים.
on 17/08/11 20:03:49 יכול להיות שזה קשור להגדרות של ניגודיות דינמית כזו או אחרת שגרמו לתופעה הזאת אצלך (המעבד מנתח את הסצינה ומתאים לה פרמטרים שונים). לאחר כיול ושיוני פרמטרים מתאימים אצלי, הופעת הצבע היתה אחידה.
על שאר הדברים שציינת, פרטתי בכתבה.
on 18/08/11 19:45:13 קניתי אותו דרך טרקלין באינטרנט ב 6400 שח ל 42 "
on 25/08/11 14:08:59 בתלת מימד מסורתי מרצד ב200 הרץ צריך HDMI 1.4 כדי שיהיה אפשר להעביר 2 תמונות במקביל - כל סרט 100 הרץ. תעבורת הנתונים דורשת HDMI מהיר יותר, אבל לי לדוגמא יש רסיבר 1.3 (רוב הרסיברים היו כאלה עד לפני כשנה) ולכן שדרוג לטלויזית תלת מימד ידרוש ממני שדרוג תשתית מיותר (גם כרטיס מסך בHTPC).
אם הטלויזיה הזאת מעבירה סרט בודד באוברלאפ, לא מרצד, ב100 הרץ, המשמעות לדעתי היא שHDMI 1.3 מספיק לחלוטין, וזה חוסך שדרוג תשתית למשתמשים רבים.
יתכן וזו הבשורה האמיתית של הדגם הזה.
on 25/08/11 21:55:14 HDMI 1.4 נחוץ בכדי להעביר למסך אות וידאו 3D 1080P מנגני בלוריי למשל, אין קשר לשיטת התצוגה עם משקפיים פאסיביים.
אז אני לא מבין כן מומלץ לקנות או לא?
המרחק 2.5 מטר אולי קצת יותר מהסלון לטלויזיה.
או אולי כדי להמתין שהמחירים ירדו ולקנות משהו אחר?
on 02/09/11 11:42:00 האם ניתן לראות סרטים בצפייה ישירה במסך זה (ברור לי שהאיכות לא תהיה גבוהה).
אודה לכל תשובה, טיני בקיא בתחום ולומד אך ורק מהפורומים השונים.
on 03/09/11 01:38:53 איזה סרטים בצפיה ישירה? מאיזה אתרים?
on 04/09/11 02:01:03 מאתרים כאלו לא תוכל לצפות באופן ישיר, דפדפן הטלוויזיה לא תומך בכך.
כן תוכל מאתר יוטיוב למשל.
יש לך מושג אם אפשר יהיה לצפות בתכנים של MACO בטלויזיה זו?
on 06/09/11 13:01:25 לא נראה לי שאפשרי בשלב הזה.
on 26/09/11 13:29:37 צויין כבר שאין תמיכה ב DTS.
אם יש לי קובץ MKV שמכיל את הווידאו והקול יחד, איזו תוכנה יודעת להמיר את פורמט הקול לפורמט אחר שה LG ידע לנגן?
האם עליי להמיר קודם את הקובץ MKV לפרומט אחר?
on 28/11/11 10:42:55 לא קורא קבצים ,גם לא עם סטרימר , ובתמיכה הטכנית של ח,י . אומרים "אין מה לעשות זה טלויזיה חכמה אם זה לא קורא או לא ממזג , הקובץ לא משהו."
עכשיו ככה האם יש טלוויזיה במחיר הזה שיותר טובה מימנה מבחינת השחור הLED ו3D אשמח מאוד עם תעזור לי למה אני לא רוצה לקנות סתם משהוא תודה מראש.
גם אני לפני קניה ואשמח לדעת..
on 22/02/12 22:25:04 גם אני לפני קניה ואשמח לדעת..
גם אני מעוניין לקנות מסך זה, יש המלצות מעוד אנשים שניסו אותה?
on 14/10/12 11:40:10 אני חושבת לקנות את הטלוויזיה בגלל האינטרנט. האם ניתן לראות סרטים ב WALLA?
האם רשת ביתית של 1.5 מספיקה?
TRIANGLE ART REFERENCE SE בתצוגה!